Chelmsford
Store norske leksikon,Geografi,Verdens geografi,Europa,Storbritannia og Nord-Irlands geografi
Chelmsford er en by og kommune i Storbritannia, England, hovedstad i grevskapet Essex, 50 kilometer nordøst for London, ved elven Chelmer. Byen har 110 507 innbyggere (2011), mens kommunen har 168 310 innbyggere og et areal på 339 kvadratkilometer.
Chelmsford er administrasjonssenter for kommunen og for distriktet Chelmsford. Byen er handelssenter og har noe lettindustri og foredling av landbruksprodukter.Verdens første kringkastingssender ble åpnet her i 1920, og den første trådløse radiosendingen ble sendt fra Guglielmo Marconis radiofabrikk 23. februar 1920.Romerne bygger et fort her i år 60 evt., kjent som Caesaromagus, og byen vokste opp rundt fortet. Les mer i Store norske leksikon England – lokale myndigheter